Diari Oficial de la Generalitat Valenciana


Sumari del DOGV 8111, del 23-08-2017 (2017/7546)

RESOLUCIÓ de 21 d'agost de 2017, de la Direcció General de Comerç i Consum, per la qual es fa públic un extracte de la declaració de zones de gran afluència turística del municipi d'Alacant i es corregeix la denominació de l'òrgan competent per a la resolució del recurs.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7546


Data del document
:   21-08-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Alacant
    * llicència comercial

RESOLUCIÓ de 21 d'agost de 2017, de la Direcció General de Comerç i Consum, per la qual es fa públic un extracte de la declaració de zones de gran afluència turística del municipi d'Alacant i es corregeix la denominació de l'òrgan competent per a la resolució del recurs. [2017/7546]  
De conformitat amb el que estableixen els articles 21 i següents de la Llei 3/2011, de 23 de març, de comerç de la Comunitat Valenciana, relatius al procediment i la vigència de les zones de gran afluència turística, als efectes d'horaris comercials, es fa públic que, mitjançant la Resolució de 31 de juliol de 2017, del director general de Comerç i Consum, es declaren zones de gran afluència turística, al municipi d'Alacant, amb la vigència i per als períodes que es determinen a continuació.  
  
Primer  
Declarar que la Resolució de 25 de gener de 2013, de la directora general de Comerç i Consum, per la qual es declaren zones de gran afluència turística per a tot l'any per a la zona centre de la ciutat, que s'estén a l'àrea compresa entre l'avinguda d'Eusebio Sempere, avinguda d'Óscar Esplá, avinguda de Salamanca, carrer de Benito Pérez Galdós, avinguda de l'alcalde Alfonso de Rojas, plaça d'Espanya, carrer de Sant Vicent, rambla de Méndez Núñez, nucli històric, esplanada d'Espanya i avinguda de Ramón y Cajal, d'Alacant (expedient número ZT 01/13), ha deixat de mantindre la seua vigència, perquè no persisteixen les circumstàncies que la justifiquen i ha variat la normativa en què es basa.  
  
  
Segon  
Declarar que l'Ajuntament d'Alacant ha desistit de la seua petició, formulada el passat 17 de novembre de 2015.  
  
Tercer  
Declarar que la Resolució del director general de Comerç i Consum, de 2 de juny de 2017, per la qual s'executa provisionalment la sentència núm. 324/2016, de 7 de novembre, del Jutjat Contenciós Administratiu núm. 4 d'Alacant, ha deixat de mantindre la seua vigència, ja que tant les circumstàncies de la petició de l'Ajuntament d'Alacant que trasllada l'Acord de la Junta de Govern Local de 15 de novembre de 2016, com la legislació i circumstàncies que sustenten la demanda dels recurrents, fan referència a l'any 2013, i tant les circumstàncies com la legislació en què es basen han variat.  
  
  
Quart  
Declarar com a Zona de Gran Afluència Turística tot el territori del municipi d'Alacant, els diumenges inclosos en el període comprés entre el 15 de juny i el 15 de setembre, exceptuant-ne el dia 24 de juny.  
  
Les zones de la platja de Sant Joan, platja de l'Albufereta, platja del Saladar i la franja marítima del nucli urbà d'Alacant, des de l'estàtua de Canalejas a l'estació de FEVE, mantindran la seua consideració com a zona de gran afluència turística, a més de fer-ho en el període previst en el paràgraf anterior, entre el Diumenge de Rams i el dilluns següent al Dilluns de Pasqua (dilluns de Sant Vicent) i des del 16 al 30 de setembre, de conformitat amb les resolucions del director general de Comerç de 14 d'agost de 1995, i de la Direcció General d'Indústria i Comerç de 21 de març de 2006.  
  
Cinqué  
Aquesta declaració de Zona de Gran Afluència Turística mantindrà la seua vigència durant quatre anys, des de la data de notificació de la present resolució. Si, amb anterioritat al venciment del termini de vigència assenyalat, l'Ajuntament d'Alacant realitzara una nova proposta de modificació o supressió de la ZGAT, o bé canviaren o desaparegueren les circumstàncies que van donar lloc a la seua declaració, o no romanguera en vigor la normativa en què es basa, l'òrgan competent podrà dictar una resolució de modificació o revocació de la present declaració.  
  
Figurant per error en la resolució de 31 de juliol que podia recórrer-se davant de la secretària autonòmica d'Economia Sostenible, Sectors Productius, Comerç i Treball, s'esmena aquest error. Hauria de dir:  
«Aquesta resolució no és definitiva en via administrativa i contra aquesta es podrà interposar un recurs d'alçada davant la secretària autonòmica d'Economia Sostenible, Sectors Productius i Comerç en el termini d'un mes a comptar des de l'endemà de la notificació, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen exercir qualsevol altre dret que consideren oportú».  
La resolució íntegra pot consultar-se en les dependències de la Direcció General de Comerç i Consum; en la ciutat administrativa 9 d'Octubre, carrer de Castán Tobeñas, 77, torre 2, i també en el Servei Territorial de Comerç i Consum d'Alacant, carrer de Churruca, 29, 5a planta, 03258 Alacant, en horari de matí de 09.00 a 14.00 hores, de dilluns a divendres.  
  
València, 21 d'agost de 2017.- El director general de Comerç i Consum: Natxo Costa Pina.